Document ID: 31992D0235

ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Μαρτίου 1992 για την εκκαθάριση των λογαριασμών ορισμένων κρατών μελών βάσει των δαπανών επισιτιστικής βοήθειας σε γεωργικά προϊόντα των οικονομικών ετών 1984, 1985, 1986 και 1987 (Τα κείμενα στη δανική, γερμανική, ελληνική, αγγλική, ισπανική, γαλλική, ιταλική και ολλανδική γλώσσα είναι τα μόνα αυθεντικά) (92/235/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2681/74 του Συμβουλίου της 21ης Οκτωβρίου 1974 περί κοινοτικής χρηματοδοτήσεως των δαπανών που προκύπτουν από την προμήθεια γεωργικών προϊόντων βάσει της επισιτιστικής βοήθειας (1), και ιδίως το άρθρο 3 παράγραφος 2 δεύτερη περίπτωση,
τη γνώμη της επιτροπής Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ),
Εκτιμώντας:
ότι, σύμφωνα με το άρθρο 7 του κανονισμού (ΕΟΚ) αριθ. 249/77 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 681/83 (3), τα κράτη μέλη διαβίβασαν στην Επιτροπή τα απαραίτητα για την εκκαθάριση των λογαριασμών δικαιολογητικά-
ότι δεν είναι δυνατό να χρηματοδοτηθούν, κατά την έννοια του άρθρου 1 του κανονισμού (ΕΟΚ) αριθ. 249/77, παρά μόνον οι καθαρές ποσότητες που αναλαμβάνονται από τον αποδέκτη της βοήθειας στο σημείο παραδόσεως που προβλέπεται από την κοινοτική ρύθμιση-
ότι η χρηματοδότηση πραγματοποιείται σε συνάρτηση με τις διατάξεις των κανονισμών περί συγκέντρωσης και προκήρυξης διαγωνισμών για κάθε ενέργεια, σύμφωνα με τους κανόνες που εφαρμόζονται, καθώς και με τις διατάξεις των κανονισμών (ΕΟΚ) αριθ. 1974/80 της Επιτροπής της 22ας Ιουλίου 1980 περί γενικών λεπτομερειών εφαρμογής για την εκτέλεση ορισμένων ενεργειών επισιτιστικής βοήθειας με τη μορφή σιτηρών και ρυζιού (4), όπως τροποποιήθηκε τελευταία από τον κανονισμό (ΕΟΚ) αριθ. 3817/85 (5), και τον κανονισμό (ΕΟΚ) αριθ. 1354/83 της Επιτροπής της 17ης Μαΐου 1983 περί των γενικών λεπτομερειών της διακίνησης και της χορήγησης αποκορυφωμένου γάλακτος σε σκόνη, βουτύρου και βουτυρελαίου στο πλαίσιο της επισιτιστικής βοήθειας (6), όπως τροποποιήθηκε από τον κανονισμό (ΕΟΚ) αριθ. 1886/83 (7)-
ότι το τμήμα των δαπανών δεν ανταποκρίνεται στην έννοια αυτή και δεν μπορεί να χρηματοδοτηθεί- ότι, για τα τέσσερα οικονομικά έτη, όσον αφορά το Βέλγιο, πρόκειται για το ποσό των 57 037 055 βελγικών φράγκων, όσον αφορά τη Δανία, για το ποσό των 115 694,03 δανικών κορόνων, όσον αφορά τη Γερμανία, για το ποσό των 100 259,87 γερμανικών μάρκων, όσον αφορά την Ελλάδα, για το ποσό των 34 328 107 δραχμών, όσον αφορά την Ισπανία, για το ποσό των 19 395 599 ισπανικών πεσετών, όσον αφορά τη Γαλλία, για το ποσό των 172 766 117,95 γαλλικών φράγκων, όσον αφορά την Ιρλανδία, για το ποσό των 80 791,50 ιρλανδικών λιρών, όσον αφορά την Ιταλία, για το ποσό των 508 455 492 ιταλικών λιρών, όσον αφορά το Λουξεμβούργο, για το ποσό των 19 659 λουξεμβουργιανών φράγκων, όσον αφορά τις Κάτω Χώρες, για το ποσό των 486 561,29 ολλανδικών φιορινιών και, όσον αφορά το Ηνωμένο Βασίλειο, για το ποσό των 141 391,15 λιρών στερλινών-
ότι η επιφύλαξη που διατυπώνεται στο σημείο 6 του παραρτήματος της απόφασης 84/593/ΕΟΚ της Επιτροπής της 12ης Νοεμβρίου 1984 περί της εκκαθαρίσεως των λογαριασμών του οικονομικού έτους 1978 που υπέβαλε το Βέλγιο, στα πλαίσια των δαπανών επισιτιστικής βοήθειας σε γεωργικά προϊόντα (8) μπορεί να αρθεί-
ότι οι επιφυλάξεις που διατυπώνονται στα σημεία 6α και 6στ του παραρτήματος Ι της απόφασης 89/255/ΕΟΚ της Επιτροπής περί της εκκαθαρίσεως των λογαριασμών των οικονομικών ετών 1980 έως 1983 που υπέβαλε το Βέλγιο στο πλαίσιο των δαπανών επισιτιστικής βοήθειας σε γεωργικά προϊόντα (9) μπορούν να αρθούν-
ότι, όσον αφορά το το οικονομικό έτος 1987, πρέπει να διατυπωθεί μια επιφύλαξη σχετικά με τις ενέργειες επισιτιστικής βοήθειας που πραγματοποιήθηκαν από το Βέλγιο, κυρίως αυτές που προκύπτουν από τους κανονισμούς της Επιτροπής (ΕΟΚ) αριθ. 359/84, παρτίδα Β (400 τόνοι βουτυρελαίου), (ΕΟΚ) αριθ. 19/84, παρτίδα Ι (50 τόνοι βουτυρελαίου), (ΕΟΚ) αριθ. 345/87, παρτίδες Ν (232 τόνοι αποβουτυρωμένου γάλακτος σε σκόνη) και S (270 τόνοι αποβουτυρωμένου γάλακτος σε σκόνη), (ΕΟΚ) αριθ. 1358/87, παρτίδες ΑΕ (425 τόνοι αποβουτυρωμένου γάλακτος σε σκόνη), AF (235 τόνοι αποβουτυρωμένου γάλακτος σε σκόνη), ΑΝ (320 τόνοι αποβουτυρωμένου γάλακτος σε σκόνη) και ΑΟ (720 τόνοι αποβουτυρωμένου γάλακτος σε σκόνη) και (ΕΟΚ) αριθ. 3292/85, παρτίδα Α (300 τόνοι βουτυρελαίου)-
ότι, μετά τους ελέγχους που πραγματοποιήθηκαν, αναγνωρίσθηκε στο Βέλγιο, για το 1987, ένα συμπληρωματικό ποσό, ύψους 16 096 190 βελγικών φράγκων, που θα αποτελέσει αντικείμενο κοινοτικής χρηματοδότησης-
ότι, προκειμένου να καθοριστούν οριστικά τα ποσά που πρέπει να καταβληθούν από τη Δανία, πρέπει να ληφθεί υπόψη η διαφορά ύψους 14 812,50 δανικών κορόνων, η οποία προέρχεται από τις δηλωθείσες και καταλογισθείσες στον κοινοτικό προϋπολογισμό δαπάνες κατά τη διάρκεια του οικονομικού έτους 1987 και τις υπερβαίνουσες δαπάνες που δηλώθηκαν για την εκκαθάριση των λογαριασμών-
ότι οι διατάξεις που διατυπώνονται στο σημείο 6 του παραρτήματος Ι της απόφασης 89/36/ΕΟΚ της Επιτροπής περί της εκκαθαρίσεως των λογαριασμών των οικονομικών ετών 1980 έως 1983 που υπέβαλε η Γερμανία στο πλαίσιο των δαπανών επισιτιστικής βοήθειας σε γεωργικά προϊόντα (10) μπορούν να αρθούν-
ότι οι επιφυλάξεις που διατυπώνονται στο σημείο 6 του παραρτήματος IV της απόφασης 89/255/ΕΟΚ της Επιτροπής περί της εκκαθαρίσεως των λογαριασμών για τα οικονομικά έτη 1980 έως 1983 που υπέβαλε η Γαλλία στο πλαίσιο των δαπανών επισιτιστικής βοήθειας σε γεωργικά προϊόντα, μπορούν να αρθούν, με εξαίρεση την επιφύλαξη που αφορά την παράδοση που αναφέρεται στον κανονισμό (ΕΟΚ) αριθ. 2779/83 της Επιτροπής (5 748,516 τόνοι αλεύρου)-
ότι, μετά τους ελέγχους που πραγματοποιήθηκαν, αναγνωρίσθηκε στη Γαλλία συμπληρωματικό ποσό ύψους 88 253,63 γαλλικών φράγκων, το οποίο και θα αποτελέσει αντικείμενο κοινοτικής χρηματοδότησης-
ότι το ποσό των 160 012 578,67 γαλλικών φράγκων το οποίο αφαιρείται από τη Γαλλία στο πλαίσιο αυτής της εκκαθαρίσεως αφορά τις επιστροφές για τις ενέργειες κοινοτικής επισιτιστικής βοήθειας οι οποίες επιβαρύνουν το τμήμα Εγγυήσεων του ΕΓΤΠΕ- ότι το ίδιο αυτό ποσό θα μπορούσε να αποτελέσει αντικείμενο μιας δήλωσης δαπανών στο τμήμα Εγγυήσεων του ΕΓΤΠΕ, εξαιρουμένων των επιστροφών της ιδίας φύσεως οι οποίες έχουν ήδη δηλωθεί σ' αυτό το τμήμα- ότι η δαπάνη αυτή υπόκειται στη διαδικασία εκκαθαρίσεως των λογαριασμών του τμήματος Εγγυήσεων του ΕΓΤΠΕ-
ότι, όσον αφορά το οικονομικό έτος 1987, θα πρέπει να διατυπωθεί μια επιφύλαξη για την ενέργεια επισιτιστικής βοήθειας που πραγματοποίησε η Ιταλία κατ' εφαρμογή του κανονισμού (ΕΟΚ) αριθ. 2277/85, της Επιτροπής, παρτίδα 4 (12 500 τόνοι αλεύρου μαλακού σίτου)-
ότι, προκειμένου, να καθοριστούν οριστικά τα ποσά που πρέπει να καταβληθούν από την Ιταλία, πρέπει να ληφθεί υπόψη η συνολική διαφορά ύψους 100 576 632 ιταλικών λιρών, η οποία προέρεχεται από τις δηλωθείσες και καταλογισθείσες στον κοινοτικό προϋπολογισμό δαπάνες κατά τη διάρκεια των οικονομικών ετών 1984 και 1985 και τις υπερβαίνουσες δαπάνες που δηλώθηκαν για την εκκαθάριση των λογαριασμών-
ότι οι επιφυλάξεις οι οποίες αναφέρονται στο σημείο 6 του παραρτήματος ΙΙΙ της απόφασης 89/255/ΕΟΚ της Επιτροπής περί εκκαθαρίσεως των λογαριασμών για τα οικονομικά έτη 1980, 1981, 1982 και 1983 που υπέβαλε το Ηνωμένο Βασίλειο στο πλαίσιο των δαπανών επισιτιστικής βοήθειας σε γεωργικά προϊόντα μπορούν να αρθούν-
ότι τα κράτη μέλη ενημερώθηκαν λεπτομερώς για τις διορθώσεις των λογαριασμών τους και ότι κατέστησαν γνωστή τη θέση τους όσον αφορά το θέμα αυτό-
ότι η παρούσα απόφαση δεν προδικάζει τις οικονομικές συνέπειες που προκύπτουν από τις έρευνες που δεν έχουν ακόμη περατωθεί κατά την ημερομηνία έκδοσης της παρούσας απόφασης, από τις παρατυπίες κατά την έννοια του άρθρου 8 του κανονισμού (ΕΟΚ) αριθ. 729/70 του Συμβουλίου (11), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (12), ή από τις αποφάσεις του Δικαστηρίου για υποθέσεις που εκκρεμούν επί του παρόντος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η εκκαθάριση των λογαριασμών των κρατών μελών οι οποίοι αφορούν τις δαπάνες που χρηματοδοτήθηκαν στο πλαίσιο της επισιτιστικής βοήθειας σε γεωργικά προϊόντα, κατά τη διάρκεια των οικονομικών ετών 1984, 1985, 1986 και 1987, πραγματοποιείται όπως αναφέρεται στα παραρτήματα Ι και XI της παρούσας απόφασης.
Άρθρο 2
Τα ποσά τα οποία δεν χρηματοδοτούνται και τα οποία επιβαρύνουν τα κράτη μέλη είναι τα ακόλουθα:
- Βέλγιο: 57 037 055 βελγικά φράγκα - Δανία: 115 694,03 δανικές κορόνες - Γερμανία: 100 259,87 γερμανικά μάρκα - Ελλάδα: 34 328 107 δραχμές - Ισπανία: 19 395 599 ισπανικές πεσέτες - Γαλλία: 172 766 117,95 γαλλικά φράγκα - Ιρλανδία: 80 791,50 ιρλανδικές λίρες - Ιταλία: 508 455 492 ιταλικές λίρες - Λουξεμβούργο: 19 659 φράγκα Λουξεμβούργου - Κάτω Χώρες: 486 561,29 ολλανδικά φιορίνια - Ηνωμένο Βασίλειο: 141 391,15 λίρες στερλίνες
Άρθρο 3
Τα ακόλουθα συμπληρωματικά ποσά αναγνωρίζονται και χρηματοδοτούνται από την Κοινότητα:
- Βέλγιο: 16 096 190 βελγικά φράγκα - Γαλλία: 88 253,63 γαλλικά φράγκα
Άρθρο 4
Τα ποσά που αναφέρονται στο άρθρο 8 των παραρτημάτων Ι και ΧΙ καταβάλλονται στους λαγαριασμούς της Επιτροπής εντός προθεσμίας ενός μηνός, υπολογιζομένης από την ημερομηνία κοινοποίησης της παρούσας απόφασης.
Άρθρο 5
Η παρούσα απόφαση απευθύνεται στο Βασίλειο του Βελγίου, το Βασίλειο της Δανίας, την Ομοσπονδιακή Δημοκρατία της Γερμανίας, την Ελληνική Δημοκρατία, το Βασίλειο της Ισπανίας, τη Γαλλική Δημοκρατία, την Ιρλανδία, την Ιταλική Δημοκρατία, το Μεγάλο Δουκάτο του Λουξεμβούργου, το Βασίλειο των Κάτω Χωρών και το Ηνωμένο Βασίλειο. Βρυξέλλες, 31 Μαρτίου 1992.

Labels: 4
19
5
6